Interakcie liekov
Dobrý deň.Mozemu zivat spolu lieky Bilastin,Cornusan,Concor aTritace?
Dobrý deň,
ďakujeme za Vašu otázku.
Medzi liekmi Concor a Tritace bola pozorovaná klinicky stredne závažná interakcia v dôsledku ktorej je prítomné riziko zvýšenej hladiny draslíka v sére a poklesu krvného tlaku. Pokles krvného tlaku môže byť v prípade ťažko kontrolovateľných hodnôt žiadúci. Napriek tomu sa odporúča sledovať krvný tlak a zároveň monitorovať hladinu draslíka v krvi, čo spadá do kompetencie ošetrujúceho lekára.
Vplyv na liečbu za súčasného užívania liekov Bilastin a Cornusan pozorovaný nebol, preto je ich užívanie možné a bezpečné.
Prajem pekný zvyšok dňa.
S pozdravom
PharmDr. Veronika Kiabová